# DECIZIA ETAPEI DE ÎNCADRARE

## Nr. număr din zz.ll.aaaa

Ca urmare a notificării adresate de **MIRON MARIA**, cu domiciliul în județul Suceava, comuna Șcheia, satul Sf.Ilie, **privind planul/programul**, "**PLANUL URBANISTIC ZONAL - construire locuință (P+M) și locuință duplex (P+M), împrejmuire, bazin vidanjabil, branșament utilități”**, în satul Sf.Ilie, comuna Șcheia, județul Suceava, înregistrată la APM Suceava cu nr. 2127/05.03.2018 , în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia Naţională pentru Protecţia Mediului**/**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 14.03.2018 , a completărilor depuse la documentaţie;
  + în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
  + în prezenţa/lipsa comentariilor motivate din partea publicului interesat,

**decide:**

**Planul/programul ,,Plan Urbanistic Zonal - construire locuință (P+M) și locuință duplex (P+M), împrejmuire, bazin vidanjabil, branșament utilități”**, în satul Sf.Ilie, comuna Șcheia, județul Suceava**, titular**  **MIRON MARIA**, cu domiciliul în județul Suceava, comuna Șcheia, satul Sf.Ilie, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***.

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

Terenul cu o formă dreptunghiulară și suprafață totală de 2500 mp, este amplasat în intravilanul comunei Șcheia, județul Suceava și este propietatea doamnei Miron Maria conform CU nr.52/05.02.2018.

Folosința actuală a terenului este teren arabil.

Vecinatati :

- la nord – imobil nr. 3028 si teren proprietate Oancea Costel ;

- la est – drum local ;

- la sud – teren proprietate Cojocaru Gheorghe;

- la vest – pârâul Scheia ;

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Prin prezenta documentatie se studiază posibilitatea construirii uneilocuințe (P+M) și locuință duplex (P+M), împrejmuire, bazin vidanjabil, branșament utilități, în satul Sf.Ilie, comuna Șcheia, fără a aduce prejudicii mediului înconjurător.

**Indici urbanistici :**

**P.O.T. maxim =40% C.U.T. maxim =1,60**

- regim de inaltime P+M ;

- inaltimea la streasina = 4,00 m ;

- inaltimea la coama = 7,50 m – 8,00 m;

- suprafata construita la parter locuinta 1 = 91,00 mp

- suprafata construita la mansarda = 91,00 mp

- suprafata desfasurata locuinta 1 = 182,00 mp ;

- suprafata construita la parter locuinta 2 = 80,00 mp

- suprafata construita la mansarda = 80,00 mp

- suprafata desfasurata locuinta 2 = 160,00 mp ;

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

**Alimentarea cu apă**

In zona parcelei studiate nu există retele de alimentare cu apă.

Asigurarea cu apa potabila pentru nevoi casnice si stingerea incendiilor se va face în regim individual, puț forat la adâncime.

**Canalizare**

Canalizarea apelor uzate menajere se va face în regim propiu, prin deversarea la decantor și fosă septică cu capac amplasat în incinta imobilului.

**Alimentarea cu caldură**

Incalzirea spatiilor se va face prin intermediul centralelor termice individuale, ce functioneaza pe baza de combustibil solid, energie electrica sau/si energie neconventionala, solutii ce vor fi stabilite in faza urmatoare de proiectare.

**Alimentarea cu energie electrică**

Pentru alimentarea cu energie electrica va fi necesara extinderea retelei electrice de joasa tensiune sau realizarea unui post de transformare MJ tensiune si a retelei de joasa tensiune. Solutiile in vederea realizarii alimentarii cu energie electrica vor fi stabilite de catre specialisti din cadrul EON.

**Gospodăria deșeurilor**

Sistemul de colectare a deseurilor in cadrul organizarii de santier de pe durata executarii lucrarilor se va face in spatii special amenejate, iar evacuarea lor va fi asigurată periodic de serviciul de salubritate.

Depozitarea, sortarea si colectarea deseurilor se va face in sistem individual. Se va prevede o platforma gospodareasca betonată, cu europubele inchise etans ce vor fi preluate periodic de o firma specializată de salubritate, conform contractului individual.

Platforma betonată va fi amplasată adiacent unei alei carosabile si va fi imprejmuita pentru prevenirea imprastierii deseurilor.

**Protectia mediului**

Pentru a diminua impactul asupra mediului inconjurator, se va interzice deversarea apelor uzate rezultate pe perioada constructiei in spatiile naturale existente in zona. Se vor folosi WC-uri ecologice iar deseurile vor fi adunate in containere speciale si transportate in locuri special amenajate.

Depozitarea temporara a materialelor de constructii si a deseurilor rezultate va fi astfel efectuată incât să nu permită infestări ale solului.

Titularii investitiei vor incheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

**Accesul auto și pietonal**

Accesul la parcela este asigurat din drumul de exploatare care face legătura cu drumul județean DJ 209C.

Pe parcela se va asigura acces auto la toate cladirile potrivit functiunii acestora si la platforma betonata pentru amplasarea pubelelor in vederea precolectarii selective a deseurilor menajere.

Locurile de parcare pentru autovehicule vor fi solutionate in functie de necesitati, pe parcela proprietate, in afara domeniului public. Sistematizarea terenului, in urma realizarii constructiilor si a amenajarilor, va urmari dirijarea apelor din precipitatii spre spatiile verzi amenajate.

Spatiile ramase libere in urma realizarii constructiilor si amenajarilor pentru circulatie, etc. vor fi amenajate ca spatii verzi plantate.

*d) problemele de mediu relevante pentru plan sau program;*

e*) relevanţa planului sau programului pentru implementarea legislaţiei naţionale şi comunitare de mediu;*

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural – nu este cazul;

*(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

*(iii)* folosirea terenului în mod intensiv – este redusă pe perioada execuției lucrărilor.;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

**Obligaţiile titularului:**

* + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul ,, Monitorul de Suceava ", a anunțurilor publice privind prima versiune a proiectului în zilelel de 28.02.2018 și 03.03.2018, până la luarea deciziei de încadrare nu au fost semnalate observații din partea publicului.

În urma publicării din data de xx.xx.2018, în ziarul,,Monitorul de Suceava”, a anunțului deciziei de încadrare nu au fost semnalate observații din partea publicului.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV**

**Ec. GHEORGHE ALDEA**